עמוס מוסנזון

עמוס מוסנזון (נולד בינואר 1927) הוא סופר ומחזאי ישראלי.

ביוגרפיה
מוסנזון נולד במושב הפועלים עין גנים לרבקה וישראל מוסנזון. הוא אחיינם של יגאל מוסינזון ומשה מוסנזון. התגייס לפלמ"ח בשנת 1944 ושירת בפלוגה א' של הגדוד הראשון. השתתף בשחרור המעפילים ממחנה המעצר בעתלית באוקטובר 1945 ובהורדת המעפילים מהאונייה "חנה סנש" בחוף נהריה.

בשנת 1952 פרסם את "ספר החיוכים" בהוצאת מ' ניומן. בהמשך פרסם גם את "גבעה אחת" בהוצאת הקיבוץ המאוחד, וכן מספר סיפורים קצרים נוספים (בהם אחד שתורגם לאנגלית ופורסם בקובץ סיפורים קצרים בשם "Short Asian Stories"). עוד עסק בכתיבת טור הומוריסטי בעיתון "על המשמר".

בשנת 1953 מחזהו "שרשים" זכה בפרס ראשון בתחרות המחזה המקורי התיאטרון הקאמרי.

היה נשוי לציירת ציפורה מוסנזון עד למותה ב-2020. מתגורר בתל אביב.

ספריו
 ספר החיוכים: הומורסקות; הקדמה: מ' מוסנזון, תל אביב : מ' ניומן, תשי"ב.
 גבעה אחת: סיפור, תל אביב: הקיבוץ המאוחד, תשי"ב.

קישורים חיצוניים 
 
 
 
פרטי עיתונות היסטוריים על עמוס מוסנזון באתר "עיתונות יהודית היסטורית"
 

מפרי עטו:
 
בלוג אישי, 2015, באתר "מוטקה"

הערות שוליים

סופרים ישראלים
מחזאים ישראלים
עמוס
לוחמי הפלמ"ח
אנשי היישוב ילידי הארץ
תל אביב-יפו: אישים
ישראלים שנולדו ב-1927